section_heading: Talijanska interesna zona
paragraph_text: Nakon tih ugovora talijanske postrojbe u NDH nisu službeno nosile atribut okupacijskih, nego su postale posadnim snagama. Preostali dio do demarkacijske crte bio je podijeljen u dvije zone. Druga zona bio je obalni pojas NDH sa zaleđem i nazivao se još razvojačenim područjem. NDH je u tom području ponovno preuzela vlast svibnja 1941. godine. NDH je bila desuverenizirana i u Trećoj zoni, jer ondje nije smjela imati fortifikacije.